[ε]δοξεν τηι βουληι βασιλευς θεοτελης αριφαντου ειπεν επε[ιδη] δυμας ποητης τραγωιδιων τα τε προς θεους ευσεβως δια[γο]μενος και τα προς [τ]ημ πολιν οικειως και φιλανθρωπως αει τι λ[εγων] και γραφων και πραττων αγαθον διατελει περι της νησου δια [παντ]ος τε αποδειξιν εποιησατο της αυτου φυσεως και πραγματειαν σ[υνε]ταξεν εν δραματι των δαρδανου πραξεων τας μεγιστας μνημοσ[υνας] η δε βουλη προβεβ[ο]υλευκεν αυτωι περι επαινου και στεφανου [οπως] ουγ και ο δημος φαινηται τους ευεργετουντας αυτον τιμων αξιω[ς] δια παντος αγαθηι τυχηι εψηφισθαι τωι δημωι επαινεσαι δυμα[ντα] επι τηι προς τημ πολιν ευνοιαι και στεφανωσαι αυτον χρυσωι στε[φανωι] διονυσιων τωι αγωνι την αναρρησιν ποιουμενους ο δημος στεφα[νοι] δυμαντα αντιπατ[ρ]ου χρυσωι στεφανωι αρετης ενεκεγ και ευν[οιας] της εις αυτον τη[ς] δε αναρρησεως επιμεληθηναι τους προεδ[ρους] [κ]αι τον αγωνοθετην ειναι δε αυτωι και αλλο αγαθον ευρεσθαι οτ[ι αν] [β]ουληται παρα του δημου αναγραψαι δε το ψηφισμα τομ βασιλεα [εις το] [ιε]ρον της αθηνας ιν[α δ]ε φανερον ηι και ιασευσιν οτι ο δημος τιμα[ι τους] [κα]λους και αγαθους ανδρας αξιως της αυτων αρετης δουν[αι τοδε] [το] ψηφισμα τομ βασιλεα τοις πρωτοις παραγενομενοις θεωροις ε[ξ ιασου] [και] το γραφεν επι σωσιφανους ανενεγκειν τηι βουληι και τωι δημ[ωι τωι] [ια]σεων και παρακε[κ]λησθαι ιασε[ι]ς επιμεληθηναι φιλοτιμως ινα [τα] [ψ]ηφισματα εν τινι των ιερων αναγ[ρ]αφηι και οι στεφανοι αν[ακηρυχ]θωσιν εν διο[νυ]σιοις ειδοτας δι[ο]τι ποιησαντες τα ηξι[ωμενα] [χα]ριουνται τωι δ[ημ]ωι.
IIasos 153.14-36